text: El mapa amb les dades d'afectats per coronavirus a Granollers - somVallès
  Dissabte s'havien registrat 79 casos: 42 a la zona del CAP Vallès i 37 a la del CAP Sant Miquel
  Dissabte, 28 de març de 2020 | 20:11h
  El Departament de Salut ha posat a disposició dels ciutadans un lloc web per consultar la incidència de casos positius de Covid-19 a totes les àrees sanitàries. A través d'un mapa interactiu es pot consultar el nombre d'afectats per coronavirus. Segons el mapa, Granollers ha registrat fins aquest dissabte 79 casos positius, 42 detectats al CAP Vallès Oriental (centre) i 37 al CAP Sant Miquel. A tota la conurbació –comptant amb les Franqueses, Canovelles i la Roca– ja són 155 les persones que han donat positiu.
  L'interactiu dóna informació de casos de coronavirus per cada 100.000 habitants de totes les àrees bàsiques de salut de Catalunya. El sistema de salut de català actualitzarà diàriament l'estat i l'evolució de la pandèmia a través d'aquest web.
  El mapa també mostra la taxa de malalts diagnosticats per cada 100.000 habitants. Així, les comarques de l'Anoia, el Baix Llobregat, el Vallès Occidental i el Barcelonès Nord són els llocs més afectats per la pandèmia a Catalunya.